标题：王敬则
简介
王敬则（435－498），南朝齐临淮射阳人（今江苏宝应东）人，侨居晋陵、南沙（今江苏常熟北）。幼好刀剑，业屠狗，尝贩于高丽。以武艺被宋前废帝选 入宫，为细铠将。。明帝用为直阁将军，宋未转为萧道成心腹，后参与杀废帝。道成代宋，他任侍中。武帝时，位至司空。明帝疑忌旧臣，惧祸及，举兵反，被杀。
王敬则除偷一法
王敬则是南朝齐建元二年(480)的吴兴郡太守。临郡下车，闻郡多偷，决心杀禁。据宋嘉泰《吴兴志》引南史传，郡中多抢掠，王敬则捕而杀之，并示众以儆效尤。又引《吴兴郡录》，王太守一日抓得一偷，就把他的亲属召集来，当众鞭打他，然后让他天天持帚打扫街路，不使怠废。过了较长一段时间，又宣布：让他检举境内其他贼来代替自己打扫街路。其他偷贼深怕被识，都远远地逃走了。
南齐书 列传第七 王敬则传
王敬则，晋陵南沙人也。母为女巫，生敬则而胞衣紫色，谓人曰：“此儿有鼓角相。”敬则年长，两腋下生乳各长数寸。梦骑五色师子。年二十余，善拍张。补刀戟左右。景和使敬则跳刀，高与白虎幢等，如此五六，接无不中。补侠毂队主，领细铠左右。与寿寂之同毙景和。明帝即位，以为直阁将军。坐捉刀入殿启事，击尚方十余日，乃复直阁。除奋武将军，封重安县子，邑三百五十户。敬则少时于草中射猎，有虫如鸟豆集其身，摘去乃脱，其处接流血。敬则恶之，诣道士卜，道士曰：“不须忧，此封侯之瑞也。”敬则闻之喜，故出闻自喜，故出都自效，至是如言。
泰始初，以敬则为龙骧将军、军主，随宁朔将军刘怀珍征寿春，殷琰遣将刘从筑四垒于死虎，怀珍遣敬则以千人绕后。直出横塘，贼众惊退。除奉朝请，出补东武暨阳令。
敬则初出都，至陆主山下，宗侣十余船同发，敬则船独不进，乃令弟入水推之，见一乌漆棺。敬则曰：“尔非凡器。若是吉善，使船速进。吾富贵，当改葬尔。”船须臾去。敬则既入县，收此棺葬之。
军荒之后，县有一部劫逃紫山中为民患，敬则遣人致意劫帅，可悉出首，当相申论。治下庙神甚酷烈，百姓信之，敬则引神为誓，必不相负。劫帅既出，敬则于庙中设会，于座收缚，曰：“吾先启神，若负誓，还神十牛。今不违誓。”即杀十牛解神，并斩诸劫，百姓悦之。迁员外郎。
元徽二年，随太祖拒桂阳贼于新亭，敬则与羽林监陈显达、宁朔将军高道庆乘舸【舟习】于江中迎战，大破贼水军，焚其舟舰。事宁，带南泰山太守，右侠毂主，转越骑校尉，安成王车骑参军。
苍梧王狂虐，左右不自保，敬则以太祖有威名，归诚奉事。每下直，辄领府。夜著青衣，扶匐道路。为太祖听察苍梧去来。太祖命敬则于殿内伺机，未有定日。既而杨玉夫等危急殒帝，敬则时在家，玉夫将首投敬则，敬则驰诣太祖。太祖虑苍梧所诳，不开门。敬则于门外大呼曰：“是敬则耳。”门犹不开。乃于墙投进其首，太祖萦水洗视，视竟，乃戎服出。
敬则从入宫，至承明门，门郎疑非苍梧还，敬则虑人觇见，以刀环塞洼孔，呼开门甚急。卫尉丞颜灵宝窥见太祖乘马在外，窃谓亲人曰：“今若不开内领军，天下会是乱耳。”门开，敬则随太祖入殿。明旦，四贵集议，敬则拔白刃在床侧跳跃曰：“官应处分，谁敢作同异者！”升明元年，迁员外散骑常侍、辅国将军、骁骑将军、领临淮太守，增封为千三百户，知殿内宿卫兵事。
沈攸之事起，进敬则号冠军将军。太祖入守朝堂，袁粲起兵夕，领军刘韫、直阁将军卜伯兴等于宫内相应，戒严将发。敬则开关掩袭，皆杀之。殿内窃发尽平，敬则之力也。迁右卫将军，常侍如故。增封为二千五百户，寻又加五百户。又封敬则予元迁为东乡侯，邑三百七十户。齐台建，为中领军。
太祖受禅，材官荐易太极殿柱，从帝欲避土，不肯出宫逊位。明日，当临轩，帝又逃宫内。敬则将举人迎帝，启譬令出。帝拍敬则手曰：“必无过虑，当饷辅国十万钱。”
建元元年，出为使持节、散骑常侍、都督南兖兖徐青冀五州军事、平北将军、南兖州剌史，封寻阳郡公，邑三千户。加敬则妻怀氏爵为寻阳国夫人。二年，进号安北将军。虏寇淮、泗，敬则恐，委镇还都，百姓皆惊散奔走，上以其功臣，不问，以为都官尚书、抚军。
寻迁使持节、散骑常侍、安东将军、吴兴太守。郡旧多剽掠，有十数岁小儿于路取遗物，杀之以徇，自此道不拾遗，郡无劫盗。又录得一偷，召其亲属于前鞭之，令偷身长扫街路，久之乃令偷举旧偷自代，诸偷恐为其所识，皆逃走，境内以清。出行，从市过，见屠肉杆，欢曰：“呈兴昔无此杆，是我少时在此所作也。”
迁护军将军，常侍如故，以家为府。三年，以改葬去职，诏赠敬则母寻阳公国太夫人。改授侍中、抚军将军。太祖遗诏敬则以本官领丹阳尹。寻迁为使持节、散骑常侍、都督会稽东阳临海永嘉五郡军事、镇东将军、会稽太守。永明二年，给鼓吹一部。
会土边带湖海，发丁无士庶皆保塘投，敬则以功力有余，悉评敛为钱，送台库以为便宜，上许之。竟陵王子良启曰：
伏寻三吴内地，国这关辅，百度所资。发庶凋流，日有困殆，蚕家罕获，饥寒尤甚，富者稍增其饶，贫者转钟其弊，可为痛心，难以辞尽。顷钱贵物贱，殆欲兼倍，凡在触类，莫不如兹。稼穑难劬，斛直数十，机杼勤苦，匹裁三百。所以然者，实亦有由。年常岁调，既有定期，僮恤所上，威是风陡，东间钱多剪凿，鲜复完者，公家所受，必须员大，以两代一，困于所贸，鞭捶质击，益致无聊。
臣昔忝会稽，粗闲物俗，塘古所上，本不入官。良由陂湖宜壅，桥路须通，均夫订直，民自为用。若甲分毁坏，则年一修改；若乙限坚完，则终岁无役。今郡通课此直，悉以还台，租赋之外，更生一调。致今塘路崩芜，湖源泄散，害民损政，实此为剧。
建元初，狡虏游魂，军用殷广。浙东五郡，丁税一千，乃有质卖妻儿，以充此限，道路愁穷，不可闻见，所逋尚多，收上事绝，臣登具启闻，即蒙蠲原。而此年租课，三分逋一，明知徒足扰民，实自弊国。愚谓塘丁一条，宜还复旧，在所逋恤，优量原除。凡应受钱，不限大小，仍令在所，折市布帛，若民有杂物，是军国所须者，听随价准直，不必一应送钱，于分不亏其用，在私实荷其渥。
昔晋氏初迁，江左草创，绢布所直，十倍于今，赋调多少，因时增减。永初中，官布一匹，直钱一千，而民间所输，必为降落。今入官好布，匹堪百余，其四民所送、犹依旧制。昔为刻上，今为刻下，氓庶空俭，岂不由之。
救民拯弊，莫过减赋。时和岁稔，尚尔虚乏，傥值水旱，宁可熟念。且西京炽强，实基三辅，东都全固，实赖三河，历代所同，古今一揆。石头以外，裁足自供府州，方山以东，深关朝廷根本。夫股肱要重，不可不恤。宜蒙宽政，少加优养。略其目前小利，取其长久大益，无患民赀不股，国财不皂也。宗臣重寄，咸云利国，窃如愚管，未见可安。
上不纳。
三年，进号征东将军。宋广州剌史王翼之子妾路氏，刚暴，数杀婢，翼之子法明告敬则，敬则付山阴狱杀之，路氏家诉，为有司所奏，山阴令刘岱坐弃市刑。敬则入朝，上谓敬则曰：“人命至重，是谁杀之？都不启闻？”敬则曰：“是臣愚意。臣知何物科法，见背后有节，便言应得杀人。”刘岱亦引罪，上乃赦之。敬则免官，以公领郡。
明年，迁侍中、中军将军。寻与王俭俱即本号开府仪同三司，俭既固让，敬则亦不即受。七年，出为使持节、散骑常侍、都督豫州郢州之西阳司州之汝南二郡军事、征西大将军、豫州剌史，开府如故。进号骠骑。十一年，迁司空，常侍如故。世祖崩，遗诏改加侍中。高宗辅政，密有废立意，隆昌元年，出敬则为使持节、都督会稽东阳临海永嘉新安五郡军事、会稽太守，本官如故。海陵王立，进位尉。
敬则名位虽达，不以富贵自遇，危拱傍遑，略不尝坐，接士庶皆吴语，而殷勤周悉。初为散骑使虏，于北馆种扬柳，后员外郎虞长耀北使还，敬则问：“我昔种杨柳树，今若大小？”长耀曰：“虏中以为甘棠。”敬则笑而不答。
世祖御座赋诗，敬则执纸曰：“臣几落此奴度内。”世祖问：“此何言？”敬则曰：“臣若知书，不过作尚书书都令史耳，那得今日？”敬则虽不大识书，而性甚警黠，临州郡，令省事读辞，下教判决，皆不失理。
明帝即位，进大司马，增邑千户。台使拜授日，雨大洪注，敬则文武皆失色，一客在傍曰：“公由来如此，昔拜丹阳吴兴时亦然。”敬则大悦，曰：“我宿命应得雨。”乃列羽仪，备朝服，道引出听事拜受，意犹不自得，吐舌久之，至事竟。
帝既多杀害，敬则自以高、武旧臣，心怀忧恐。帝虽外厚其礼，而内相疑备，数访问敬则饮食体干堪宜，闻其衰老，且以居内地，故得少安。三年中，遣萧坦之将齐伏五百人，行武进陵。敬则诸子在都，忧怖无计。上知之，遣敬则世子仲雄入东安慰之。仲雄善弹琴，当时新绝。江左有蔡邕焦尾琴，在主衣库，上敕五日一给仲雄。仲雄于御前鼓琴作《懊家曲歌》曰：“常欢负情侬，郎今果行许！”帝愈猜愧。
永泰元年，帝疾，屡经危殆。以张环为平东将军、吴郡太守，置兵佐，密防敬则。内外传言当有异处分。敬则闻之，窃曰：“东今有谁？祗是欲平我耳！”诸子怖惧，第五子幼隆遣正员将军徐岳密以情告徐州行事谢眺为计，若同者，当往报敬则。眺执岳驰启之。敬则城局参军徐庶家在京口，其子密以报庶，庶以告敬则五官王公林。公林，敬则族子，常所委信。公林权敬则急送启赐儿死，单舟星夜还都。敬则令司马张思祖草启，既而曰：“若尔，诸郎在都，要应有信，且忍一夕。”其夜，呼僚佐文武樗蒲赌钱，谓众曰：“卿诸人欲令我作何计？”莫敢先答。防阁丁兴怀曰：“安祗应作耳。”敬则不作声。明旦，召山阴令王询、台传御史钟离祖愿，敬则横刀跂坐，问询等“发丁可得几人？傅库见有几钱物？”询答“县丁卒不可上。”祖愿称“传物多未输入。”敬则怒，将出斩之。王公林又谏敬则曰：“官是事皆可悔，惟此事不可悔！官讵不更思！”敬则唾其面曰：“小子！我作事，何关汝小子！”乃起兵。
上诏曰：“谢眺启事腾徐岳列如右。五敬则禀质凶猾，本谢人网。直以宁季多艰，颇有膂力之用，驱奖所至，遂升荣显。皇运肇基，预闻末议，功非匡国，赏实震主。爵冠执珪，身登衣衮，固以《风》、《雅》作刺，缙绅侧目。而溪谷易盈，鸱枭难改，猜心内骇，丑辞外布。永明之朝，履霜有渐，隆昌之世，坚冰将著，从容附会，朕有力焉。及景历惟新，推诚尽礼，中使相望，轩冕成阴。乃嫌迹愈兴，祸图兹构，收合亡命，结党聚群，外候边警，内伺国隙。元迁兄弟，中萃渊薮，奸契潜通，将谋窃发。眺即姻家，岳又邑子，取据匪他，昭然以信。方、邵之美未闻，韩、彭之畔已积。此而可空，孰寄刑典！便可即遣收掩，肃明国宪，大辟所加，其父子而已；凡诸诖误，一人荡涤。”收敬则子员久郎世雄、记室参军季哲、太子洗马幼隆、太子舍人少安等，于宅杀之。长子黄门郎元迁，为宁朔将军，领千人于徐州击虏，敕徐州刺史徐玄庆杀之。
敬则招集配衣，二三日便发，欲动前中书令何胤还为尚书令，长史王弄璋、司马张思祖止之。乃率实甲尤人过浙江。谓思祖曰：“应须作檄。”思祖曰：“公今自还朝，何用作此。”敬则乃止。
朝廷遣辅国将军司马左兴盛、后军将军直阁将军崔恭祖、辅国将军刘山阳、龙骧将军直阁将军马军主胡松三千余人，筑垒于曲阿长冈，右仆射沈文季为持节都督，屯湖头，备京口路。
钷则以旧将举事，百姓檐篙荷锸随逐之，十余万众。至晋陵，南沙人范修化杀县令公上延孙以应之。敬则至武进陵口，恸哭乘肩举而前。遇兴盛、山旭二砦，尽力攻之。兴盛使军人遥告敬则曰：“公儿死已尽，公持许底作？”官军不敌欲退，而围不开，各死战。胡松领马军突其后，白丁无器杖，皆惊散，敬则军大败。敬则索马，再上不得上，兴盛军容袁文旷斩之，傅首。是时上疾已笃，敬则仓卒东起，朝廷震惧。东昏候在东宫，议欲叛，使人上屋望，见征虏亭失火，谓敬则至，急装欲走。有告敬则者，敬则曰：“檀公三十六策，走上上计。汝父子唯应急走耳。”敬则之来，声势甚盛，裁少日而败，时年七十余。
封左兴盛新吴县男，崔恭祖遂兴县男，刘山阳湘阴县男，胡松沙阳县男，各四百户，赏平敬则也。又赠公上延孙为射声校尉。